<classify> WANAFUNZI 53 wa shule za Unguja na Pemba wamepata ujauzito mwaka 201718 na 13 wameamua kurudi shule kuendelea kusoma.Naibu Waziri wa Elimu na Mafunzo ya Amali, Mmanga Mjengo Mjawiri ameyasema hayo wakati anajibu swali la Mwakilishi wa Viti Maalumu Wanawake, Sada Ramadhan Mwenda.Sada alitaka kujua kama sheria inayoruhusu wanafunzi wa kike waliopata ujauzito kurudi shule inaendelea kutekelezwa na serikali yao.Mjawiri amesema sheria namba nne ya mwaka 2005 ya wali na wajane inaruhusu wanafunzi waliopata ujauzito kurudi shule wakijifungua.Amesema sheria hiyo inafanya kazi na mwaka 201718, wanafunzi 13 waliopata ujauzito wamerudi shule na kuendelea na masomo.Sheria ya wanafunzi wanaopata ujauzito kuendelea na masomo yao ipo na inafanya kazi vizuri na wanafunzi wanaopata mimba wapo huru kuendelea na masomo yao, amesema.Amesema kazi kubwa sasa ni kuimarisha kitengo cha nidhamu cha wanafunzi ambacho kwa kiasi kikubwa kinaratibu mwenendo wa tabia hizo. Alisema shule zipo kitengo cha ushauri maalumu kinachosaidia wanafunzi kujitambua na kufahamu athari za vitendo vya udhalilishaji.Kazi kubwa sasa ni kutoa elimu kuhusu vitendo vya udhalilishaji wa kijinsia kwa wanafunzi wa kike ikiwemo mimba kwa wanafunzi, alisema.Amesema sheria inayoruhusu wanafunzi wanaopata mimba kuendelea na masomo ni nzuri kwa sababu imeleta mabadiliko makubwa ikiwemo wanafunzi wa kike waliopata ujauzito kwa sababu mbalimbali kupata elimu stahiki.Wizara ya Kazi, Uwezeshaji, Wanawake na Watoto inarekebisha sheria kuwabana wanaume wanaotelekeza familia zao ikiwemo watoto.Naibu Waziri wa Kazi, Uwezeshaji, Wanawake na Watoto, Shadya Suleiman alisema hayo akijibu swali la mwakilishi wa viti maalumu kutoka Vijana, Dhulfa Mmaka Makame.Mwakilishi huyo alitaka kujua mikakati ya serikali kudhibiti wanaotelekeza familia. Amesema lipo tatizo kubwa la wanaume kutelekeza familia, wanawake na watoto.Amesema tatizo hilo limechangiwa na sababu mbalimbali ikiwemo kuvunjika kwa ndoa zao katika familia na watoto kukosa malezi mazuri.Amesema athari zimejitokeza ikiwemo watoto kukosa elimu kutokana na wazazi kutengana.Alisema juhudi zimeanza kuchukuliwa na taasisi mbalimbali ikiwemo Ofisi ya Mufti kuhusu elimu ya ndoa na matunzo kwa watoto.Alisema elimu ya ndoa imeanza kutolewa na Ofisi ya Mufti ili kudhibiti wimbi la talaka.  <topic>: kitaifa 